钦定古今图书集成/明伦汇编/氏族典/第445卷 > 《廖用贤尚友录》 > 柳公绰
## 钦定古今图书集成/明伦汇编/氏族典/第445卷 > 《廖用贤尚友录》 > 柳公绰

按《唐书柳公绰传》：“公绰，字宽，京兆华原人，小字起之。
幼孝友，性质严重，属文典正。举贤良方正，补校书郎，
授渭南尉，累迁御史中丞。李吉甫当国，出为湖南观
察使，徙鄂岳。元和十一年代还，除给事中。李师道平，
遣宣谕郓州，复命拜京兆尹，以母丧去官。服除，为刑
部侍郎，改吏部，迁御史大夫，俄检校户部尚书，山南”
东道节度使。宝历元年，就迁检校左仆射，入为刑部
尚书。太和四年，为河东节度，以病乞代，授兵部尚书。
卒谥曰元。